Thread:Peerawit udong/@comment-25077685-20180423124526

วิกินี้มีอายุมากแล้ว (ก่อนที่ผมจะเข้ามาดูแล) และเป็นวิกิที่ไม่ใช่เอาไว้เขียนข้อมูลเหมือนวิกิอื่นๆ แต่เป็นเหมือนแกลเลอร์รีแสดงความคิดผลงานมากกว่า ดังนั้นมันจึงมีหน้าหลายหน้าที่เรียบเรียงแบบไม่เรียบร้อย อ่านยาก หรือไม่สวยงาม เนื่องจากสมาชิกรุ่นแรกๆ ไม่มีความสามารถในการจัดการที่ดีพอ หรือส่วนที่มีก็ขี้เกียจกัน ซึ่งหน้าเหล่านั้นก็รวมไปจนถึงหน้าแม่แบบ (template) ต่างๆ ด้วย ไม่ใช่แค่หน้าส่วนตัว หรือหน้าสาธารณะทั่วไปเท่านั้น ดังนั้น ก่อนจะแก้ไขแม่แบบที่เป็นสาธารณะ (ยกตัวอย่างเช่นแม่แบบนี้ที่คุณได้ทำการแก้ไขไปก่อนหน้านี้) ที่มีผู้ใช้ร่วมกันเป็นจำนวนมากบนหน้าต่างๆ ควรจะปรึกษาแอดมิน หรือผู้ใช้คนอื่นๆ หลายๆ คนก่อน เพราะมันจะทำให้การแสดงผลเปลี่ยนแปลงได้ ถึงแม้ว่าโดยรวมจะทำให้ทุกอย่างดูดี เรียบร้อยขึ้น แต่หน้าเก่าๆ อย่างที่ได้กล่าวไป อาจจะทำให้การเชื่อมโยง หรือข้อมูลต่างๆ เปลี่ยนแปลง หรือเสียหายได้ (ยกตัวอย่างการแก้ไขครั้งนี้ของคุณ ทำให้หน้าบูสเตอร์นี้มีลิ้งค์หลุด) ยกเว้นเสียแต่ว่าการแก้ไขของคุณจะเป็นเพียงแค่แก้คำพิมพ์ผิด หรือการย่อโค้ดให้สั้นลงโดยการทำงานและการแสดงผลยังคงเหมือนเดิมทุกประการเท่านั้น จึงจะอนุญาตให้แก้ไขได้โดยไม่ต้องปรึกษาหารือจากใครก่อน หรือแจ้งให้ใครทราบ และเนื่องจากวิกินี้ไม่มีขอบเขตการกำหนดว่าใครสามารถทำอะไรได้ หากต้องการแม่แบบที่มีความสามารถ หรือสไตล์พิเศษเฉพาะตัวจริงๆ คุณสามารถสร้างขึ้นมาใหม่ได้เลยครับ ขอแค่อย่าทำให้งานคนอื่นที่มีก่อนหน้าแล้วต้องเปลี่ยนแปลงในทางที่ไม่สมควร หรือให้ใครเดือดร้อน ก็พอแล้วครับ และถ้าหากว่าหน้าที่คุณแก้ไข ไม่ใช่หน้าส่วนตัว และไม่ใช่แค่การแก้คำผิดนิดๆ หน่อยๆ ควรจะเขียนสรุปย่อ (summary) ไว้ให้อ่านทุกครั้งหลังการแก้ไขด้วยครับ 